יעל טבת קלגסבלד

יעל טבת קלגסבלד (נולדה ב-1955) היא סופרת, עיתונאית ופזמונאית ישראלית.

ביוגרפיה
נולדה בתל אביב לשבתי טבת ולאורה, בתו של שלמה זלמן אריאל ובת דודו של נתן אלתרמן. למדה בתיכון עירוני ד' בתל אביב. שירתה בחיל האוויר. למדה משפטים באוניברסיטת תל אביב.

טבת הייתה עורכת וכתבת אופנה בעיתון "הארץ" ולאחר מכן בעלת טור אישי במוסף "סגנון" של "מעריב".
פרסמה ב"מעריב" ראיונות עם נשים משפיעות בחברה הישראלית וכתבות בנושאים שונים.

במהלך שנות השמונים הגישה את פינת האופנה "מתאים לי", במסגרת התוכנית זהו זה!, ששודרה ברצועת שידורי  טלוויזיה החינוכית.

כתבה מספר פזמונים, חלקם הפכו ללהיטים מוכרים. בשנת 1977, בהיותה בת 22, פורסם שירה "בתוך" ("על נשמות שלי") שבוצע על ידי צוות הווי חיל האוויר במסגרת פסטיבל הזמר והפזמון (ללחנו של יאיר רוזנבלום, והסולנית הייתה דפנה ארמוני). שניים משיריה, "בגידה" ו"שבועה", הולחנו על ידי רמי קלינשטיין; את הראשון שרה ריטה ואת השני שרה בדואט עם קלינשטיין. עוד משיריה: "סימנים", שהלחינה ושרה גלי עטרי, וכן "ימים אחרים" ו"אפילו ששריפות", שני שירים שכתבה לאלבום הבכורה של הראל סקעת, הראשון ללחן של עמית צח ואת השני הלחין סקעת עצמו. בועז שרעבי שר אף הוא את ימים אחרים בדיסק חיי אדם (2015). כתבה לשלומי ברכה את השיר "אהבה לא גדלה על עצים" שהופיע בדיסק שלו "מאדים ומחויר" (2016).

טבת נשואה לעורך הדין אביגדור קלגסבלד. היא אם לבן ובת, ומתגוררת בכפר שמריהו.

ספריה
 שוליית הקוסם, הוצאת כנרת זמורה ביתן
 נמר מעופף, הוצאת כנרת זמורה ביתן
 חתן הפרס הוצאת כנרת זמורה ביתן

קישורים חיצוניים
 
 

על ספריה:

הערות שוליים

סופרות ישראליות
סופרים ישראלים
פזמונאיות ישראליות
בוגרות תיכון עירוני ד' (תל אביב)
בוגרי תיכון עירוני ד' (תל אביב)
סגל הארץ
סגל מעריב
כפר שמריהו: אישים
זהו זה! - מנחים, מגישי פינות ושחקנים
בוגרות אוניברסיטת תל אביב: משפטים
בוגרי אוניברסיטת תל אביב: משפטים
עיתונאיות ישראליות
עיתונאים ישראלים
עיתונאי אופנה ישראלים
משפחת טבת
ישראליות שנולדו ב-1955
ישראלים שנולדו ב-1955